
ANEKS 1
TERMA REFERENCE & DELIVERABLES
Pozicioni: Eksperte Profilizimi
Vendndodhja: Bashkia Shkodër
Periudha: Mars 2026 – Maj 2026
Raporton te: Drejtorja Ekzekutive, YWCA of Albania
Donator: UNICEF Albania / EU4Youth 
1. QËLLIMI I POZICIONIT
Ekspertja e Profilizimit ka për qëllim të mbështesë procesin e identifikimit, vlerësimit socio-ekonomik dhe profilizimit të të rinjve NEET (15-29 vjeç) në kuadër të projektit “Youth Guarantee – Outreach and Referral to NEET Youth in Shkodra”, duke siguruar mbledhjen e të dhënave, analizimin e nevojave individuale dhe hartimin e Planeve Individuale të Referimit (IRP), në përputhje me metodologjinë e Garancisë Rinore. 

2. FUSHA E PUNËS DHE PËRGJEGJËSITË
2.1 Profilizimi dhe Vlerësimi i NEET-ve
Konsulentja do të:
· Kryejë intervista individuale dhe vlerësime socio-ekonomike me të rinjtë NEET të identifikuar nga projekti; 
· Përdorë instrumentet e profilizimit të miratuara nga projekti dhe partnerët institucionalë; 
· Mbledhë dhe dokumentojë informacion mbi statusin arsimor, ekonomik, social dhe profesional të përfituesve; 
· Identifikojë barrierat që pengojnë integrimin e të rinjve në arsim, trajnim apo tregun e punës; 
· Klasifikojë përfituesit sipas nevojave dhe nivelit të mbështetjes së kërkuar. 
2.2 Hartimi i Planeve Individuale të Referimit (IRP)
Konsulentja do të:
· Kontribuojë në hartimin e Planeve Individuale të Referimit për përfituesit; 
· Bashkëpunojë me Local Focal Point dhe institucionet partnere për përcaktimin e shërbimeve më të përshtatshme për secilin rast; 
· Sigurojë që çdo plan referimi të jetë i personalizuar dhe i dokumentuar sipas standardeve të projektit. 
2.3 Menaxhimi i të Dhënave dhe Raportimi
Konsulentja do të:
· Plotësojë dhe përditësojë dokumentacionin e profilizimit; 
· Mbajë evidenca të sakta dhe konfidenciale për të gjithë përfituesit; 

3. DELIVERABLES DHE REZULTATE TË MATSHME
Gjatë periudhës së kontratës, Konsulentja angazhohet të dorëzojë:
· Formularët e profilizimit për përfituesit e caktuar nga projekti; 
· Kontribut në hartimin dhe dokumentimin e Planeve Individuale të Referimit (IRP); 
· Dokumentacion të plotë dhe të organizuar sipas kërkesave të YWCA of Albania dhe projektit. 

